**Насоки за кандидатстване**

**по процедура за подбор на проекти**

**ФММСП-001-2019**

**финансирани от**

**Сдружение „Фонд за подкрепа и насърчаване на микро, малък и среден бизнес в община Крумовград“**

**Съдържание:**

1. **ИНФОРМАЦИЯ ЗА ПРОЦЕДУРАТА**
   1. Цели и очаквани резултати
   2. Индикатори
   3. Механизъм на изпълнение на процедурата
   4. Финансови параметри на процедурата
2. **ПРАВИЛА ЗА ДОПУСТИМОСТ**
   1. Допустими кандидати
   2. Допустими проекти/дейности
   3. Категории разходи, допустими за финансиране
3. **ХОРИЗОНТАЛНИ ПОЛИТИКИ**
4. **РЕД ЗА ОЦЕНЯВАНЕ НА ПРОЕКТНИТЕ ПРЕДЛОЖЕНИЯ**
5. **СПИСЪК НА ДОКУМЕНТИТЕ, КОИТО СЕ ПОДАВАТ НА ЕТАП КАНДИДАТСТВАНЕ**
6. **НАЧИН И АДРЕС ЗА ПОДАВАНЕ НА ПРОЕКТНИТЕ ПРЕДЛОЖЕНИЯ**
7. **ИНДИКАТИВЕН ПЛАН-ГРАФИК ЗА ИЗПЪЛНЕНИЕ НА ПРОЦЕДУРАТА**
8. **ИНФОРМАЦИЯ ЗА ПРОЦЕДУРАТА**
   1. **Цели и очаквани резултати**

Основните предизвикателства, свързани с дейността на **Сдружение „Фонд за подкрепа и насърчаване на микро, малък и среден бизнес в община Крумовград“** („Фонда“), засягат необходимостта от създаване на устойчива заетост и използване на местния потенциал за растеж, като се цели подобряване качеството на живот и благосъстоянието на населението на община Крумовград.

**Обосновка:**

Инвестицията на „Дънди Прешъс Металс Крумовград“ ЕАД (Дружеството или ДПМК) в рудник „Ада Тепе“ дава мощен тласък за развитието на района, като намаляване на безработицата, увеличаване доходите на населението и завръщане на жителите на община Крумовград от вътрешността на страната и от чужбина.

Като социално отговорна компания и съгласно сключения с Община Крумовград Меморандум за разбирателство ДПМК, предоставя финансов ресурс чрезФондацел осигуряване на устойчиво развитие на Община Крумовград по време на експлоатацията и след закриване на рудник „Ада тепе“.

Насърчаването чрез Фондана развитието микро, малките и средни предприятия (ММСП)в община Крумовград е допълнителен източник за създаване на работни места, нови бизнес идеи, на предприемачески умения и иновации.

В този аспект усилията за създаване на конкурентоспособен и устойчив бизнес са в пряка зависимост от подпомагане развитието на ММСП на територията на община Крумовград за преодоляване на идентифицираните негативни процеси по отношение на възможностите им за развитие.

Сред основните пречки пред реализирането на предприемаческите начинания са достъпът до финансиране и отрицателната нагласа към риска на традиционните финансови институции. Друга характеристика и значимо предизвикателство пред развитието на предприемачеството е, че почти половината от новите предприятия са в сферата на търговията на едро и дребно, която от своя страна е силно зависима от икономическите промени.

Съществуващите ММСП са с относително ниска производителност и изпитват ограничения по отношение на конкурентоспособността си, свързана с използване на стари технологии и оборудване за осъществяване на производствени процеси.

**Очакваните резултати** от подкрепата по процедурата се изразяват в постигане на положителен ефект по отношение устойчивостта на съществуващите и новосъздадените предприятия, създаване и стабилност на работни места и постигане на ръст чрез реализиране и предлагане на пазара на предприемачески идеи (продукти – стоки и/или услуги).

* 1. **Индикатори**

Индикатори за постигнатите резултати и изпълнение на целите на Фонда и на програмата за подкрепа и насърчаване на ММСП са:

* Брой новосъздадени устойчиви работни места
* Брой подпомогнати предприятия
* От тях брой подпомогнати стартиращи компании
* Предоставен финансов ресурс в подкрепа на бизнеса (хил.лв)
* От които безвъзмездна финансова помощ (хил.лв)
  1. **Механизъм на изпълнение на процедурата**

Процедура **ФММСП-001-2019** се изпълнява в сътрудничество между Фонда и „Райфайзенбанк /България/“ ЕАД (Райфайзенбанк или Банката), която съдейства при осъществяване на финансирането на проектите.

Изпълнението на процедурата се подпомага и от разработения пакет от техническа помощ, осъществяван от Консултант по програмата - СмартА Груп, който извършва консултации за изготвяне на документите за кандидатстване, проверка на съответствието на проектите по процедурата и дейности по мониторинга и подпомагане изпълнението на сключените договори.

По-долу е представена графична илюстрация на структурата на изпълнение на процедурата и взаимодействието между всички участници в процеса на кандидатстване и изпълнение на проектите:

**Фаза на изпълнение**

**Решение за финансиране на проекта** от Управителния съвет на Фонда

**Райфайзен банк**

(договор за банков кредит)

**Фонд**

(Договор за предоставяне на целево грантово финансиране

**ММСП**

***Идея за развитие на бизнеса***

Консултации

СмартА Груп

и/или Райфайзен

банк

**СмартА Груп**

(Консултации и мониторинг по изпълнение)

**СмартА Груп**

(документ за потвърждаване на административнаи техническа допустимост)

**ММСП**

Подаване на Проектно предложение

**Райфайзен банк**

(документ за потвърждаване на финансовата допустимост)

**ММСП**

Изплащане на заемните средства

**Кратко описание на цикъла на проекта**

Кандидатът подготвя проекта, включително формуляра за кандидатстване и документите към него (декларации, бизнес план, определените изпълнители на доставка на стоки/услуги/строително-монтажни и ремонтни работи (СМР). Подготовката на документите се извършва с консултации от страна на Консултанта по програмата.

Кандидатът представя предварително проекта при Консултанта по програмата и същият информира кандидата в случай на установени несъответствия и дава препоръки за тяхното отстраняване.

В резултат от извършената проверка **Консултантът по програмата предоставя писмено становище** относносъответствието на проекта и на кандидата с административните и техническите изисквания за допустимост на проекти по процедурата.

На същия етап кандидатът провежда срещи и консултации с финансиращата институция -Райфайзенбанк.

Представителите на Банката разглеждат проекта и извършват финансова проверка, която може да включва оценка на кредитоспособността на кандидата и предварителните финансови показатели на проекта, в резултат на което издават предварителна оферта/Писмо за предоставяне на финансов ресурс (отпускане на банков кредит в размер на 45% от стойността на проекта).

Всички документи, изготвени от Консултанта по програмата и от Банката, се предоставят на Управителният съвет на Фонда, който изготвя решение за финансиране на проектите (предоставяне на грант в размер на 45% от стойността на конкретния проект), като взема предвид приноса на проекта в създаването на устойчиви работни места и развитието на предприемаческата инициатива на територията на община Крумовград.

* 1. **Финансови параметри на процедурата**
     1. **Определеният финансов ресурс** (кредитиране и безвъзмездна финансова помощ) по настоящата процедура за подбор на проектиФММСП-001-2019 **е в размер на левовата равностойност на 1,000,000 щатски долара.**

При наличие на по-голям брой качествени проектни предложения, изпълняващи целта на Фонда за подпомагане на ММСП, Управителният съвет на Фонда може да вземе решение да подпомогне проектите в следващата година или да предложи на ДПМК увеличение на финансовия ресурс по процедурата.

* + 1. Общият размер на целевото финансиране на допустимите инвестиционни разходи (общият размер на отпуснатите инвестиционен банков кредит и грант) за всеки индивидуален проект не може да надхвърля левовата равностойност на 200 000 евро, в които не се включват оборотните средства.
    2. Схемата на целевото финансиране по всеки индивидуален проект включва:
       1. Безвъзмездната финансова помощ (Грант) в размер на 45% от Общия размер на допустимите инвестиционни разходи по проекта. Грантът се предоставя от Фонда чрез Банката партньор.
       2. Кредитирането чрез финансовия ресурс (Инвестиционен банков кредит) е в размер на 45% от Общия размер на допустимите инвестиционни разходи по проекта. Той се предоставя от Банката партньор.
       3. Кандидатът следва да осигури предварително съфинансиране чрез собствени средства в размер на 10% от общите допустими инвестиционни разходи по проекта. Самоучастието може да включва:
* Парични средства, и/или;
* Направени разходи за строителни и архитектурни проекти, КСС и закупуване на земя, свързани с изпълнението на проекта и извършени през настоящата счетоводна година (2019).
  + - 1. Програмата дава възможност да бъде предоставен допълнителен Финансов ресурс за оборотни средства, небходими за изпълнение на Проекта и при желание от всеки бенефициент, в размер до 30% от Общия размер на допустимите инвестиционните разходи по проекта. Допълнителният финансов ресурс за оборотни средства се предоставя от Банката партньор, при същите финансови условия.

**Забележка:**

По настоящата процедура няма изискване за минимален размер на Целевото финансиране на проектите.

1. **ПРАВИЛА ЗА ДОПУСТИМОСТ**

По настоящата процедура за подбор на проекти се прилагат три групи критерии за допустимост, отнасящи се до:

* кандидатите, които могат да участват;
* проекти/дейности, за които се предоставя финансиране;
* видове разходи, които са допустими
  1. **Допустими кандидати:**

Допустими кандидати по настоящата процедура са новосъздадени или съществуващи Юридически лица и еднолични търговци, учредени съгласно Търговския закон или Закона за кооперациите, Физически лица-предприемачи, осъществяващи дейността си по стопански начин, вкл. Физически лица – търговци по смисъла на Търговския закон, Физически лица, упражняващи свободни професии (самоосигуряващи се лица), регистрирани земеделски стопани, занаятчии по смисъла на Закона за занаятите, които осъществяват дейността си на територията на община Крумовград.

**2.1.1.Критерии за допустимост на кандидатите**

* Да отговарят на изискванията за микро, малко или средно предприятие, съгласно заложените критерии по процедурата;
* Да са регистрирани в съответствие със законовите изисквания за регистрация) и да извършват дейността си на територията на община Крумовград;
* Да са с частна мажоритарна собственост и управление от жители на община Крумовград или с участие на Община Крумовград в собствеността и управлението на дружеството/кооперацията;
* Да притежават всички разрешителни и документи, необходими за осъществяване на съответната дейност;
* Да осъществяват дейност в съответствие с екологичните норми и стандарти за здраве и безопасност

**2.1.2. Критерии за недопустимост на кандидатите.**

***НЕ МОГАТ да участват в процедурата за подбор на проекти***

**Кандидати които:**

* са обявени в несъстоятелност или са в производство по несъстоятелност;
* са в процедура по ликвидация;
* са сключили извънсъдебно споразумение с кредиторите си по смисъла на чл. 740 от Търговския закон;
* е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграцияи трудовата мобилност или аналогични задължения, установени с акт на компетентен орган, съгласно Българското законодателството;
* са лишени от правото да упражняват определена професия или дейност съгласно Българското законодателство;
* са сключили споразумение с други лица с цел нарушаване на конкуренцията, когато нарушението е установено с акт на компетентен орган;
* имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към община Крумовград и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година;
* Лицата, които представляват кандидата са осъждани с влязла в сила присъда и не са реабилитирани запрестъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
* налице е конфликт на интереси във връзка с кандидатстване по програмата, който не може да бъде отстранен;
  1. **Допустими проекти** **и дейности**

**2.2.1. Допустимост на проектите и дейностите**

**Проектните предложения по настоящата процедура следва да съответстват на принципа на ефективност и ефикасност като допустимите дейности следва да водят до постигане целта на процедурата.**

**Допустими са само проекти, които имат за основна цел разкриване на устойчиви работни места, чрез осъществяването на инвестиции в дълготрайни материални активи (ДМА), дълготрайни нематериални активи (ДНА) и СМР и работен капитал, насочени към:**

* **Стартиране на нов бизнес**

Създаване на ново юридическо лице. Пространствено, функционално и организационно отделена единица, която се характеризира с висока степен на автономност, самостоятелни технически и трудови ресурси.

* **Разширяване на дейността на съществуващо предприятие**

Разширяване на капацитета на съществуващ стопански обект е налице, когато вследствие на инвестицията съществуващият стопански обект ще може да произвежда повече от поне един от вече произвежданите продукти, при условие че базисният производствен процес не се променя из основи.

* **Въвеждане на нови продукти/услуги**

Разнообразяване на продукцията на стопанския обект с продукти, които не са били произвеждани до момента в него, т.е. това са нови продукти за предприятието с фундаментално нови характеристики, изключващи незначително осъвременяване на продуктите.

**2.2.2. Недопустими по настоящата процедура са следните видове проекти и дейности:**

* Проекти, които са пряко свързани с дейността на ДПМК;
* Дейности, свързани с Производство и търговия с оръжие;
* Хазартни дейности;
* Производство на цигари и алкохол;
* Производство на енергия, която не е за собствени нужди;
* Дейности, които включват експлоатация/принудителен труд/детски труд, дискриминационни практики или практики, които не позволяват на работниците да упражняват правото си на сдружаване и правото на колективен трудов договор;
* Производство или търговия с или употреба на тъкани или продукти, съдържащи азбест;
* Дейности, забранени от законодателството на държавата или международните закони, свързани със закрила на биоразнообразието или културното наследство;
* Производство или търговия с продукти, съдържащи полихлоридни бифеноли;
* Производство или търговия с фармацевтични продукти, пестициди/хербициди или други вредни субстанции, обект на международни забрани;
* Производство или търговия с вещества, увреждащи озоновия слой, които са обект на международни забрани;
* Търговия с биологични видове или продукти, попадащи в Конвенция за международната търговия със застрашени видове от дивата фауна и флора;
* Дейности, които имат негативно въздействие върху обекти с културна или археологическа стойност;
* Дейности, които включват пускане на свобода на генетично модифицирани организми (ГМО) в естествена среда или търговия с ГМО.
  1. **Категории разходи, допустими за финансиране:**

**По процедурата са допустими разходи за инвестиции.**

**А) Инвестиции**

* **Разходи за придобиване на дълготрайни материални активи (ДМА)**, в т.ч. придобиване на компютри и хардуер, на стопански инвентар, на оборудване, машини и съоръжения, специализирани траспортни средства (за превоз на материали, стоки и хора), и на други ДМА, с изключение на мобилни телефони и леки автомобили за административни нужди.
* **Разходи за придобиване на дълготрайни нематериални активи (ДНА)**, в т.ч. придобиване на програмни продукти (софтуер), изработване на интернет страница, регистрация на нови продукти/услуги, патенти, лицензи, търговски марки, полезен модел или промишлен дизайн и други подобни права и активи –до 15% от общите разходи по проекта.
* **Разходи за Строително ремонтни дейности** – за Изграждане и/или обновяване на сгради и съоръжения необходими за внедряването на предвидените по проекта дълготрайни материални активи – до 25% от общите разходи по проекта
* **Непредвидени разходи в размер до 5% от стойността на Проекта.**

**ВАЖНО:** Дълготрайните материални и нематериални активи, придобити със средства по проекта, следва да бъдат използвани единствено в стопанския обект, който изпълнява проекта, да бъдат амортизируеми, да бъдат закупени при пазарни условия от трети страни, несвързани с бенефициента, и да бъдат включени в активите на предприятието, съгласно приложимите счетоводни стандарти, както и да останат негова собственост за период от пет години след придобиването им.

Разходите за инвестиции се покриват в равно съотношение (45%:45%) от средствата, отпускани като безвъзмездна финансова помощ (гранта) и от заемни финансови средства (банковия кредит).

**Б)** **Финансов ресурс за оборотни средства и средства за ДДС**

* Разходи за суровини, материали, консумативи и стопански инвентар (които не са ДМА), стоково-материални запаси, разходи за изплащане на заплати, режийни, реклами, , ДДС, разходи за плащане на лични данъци и осигуровки или други задължения към държавата и др. необходими за основната дейност на компанията, включително и за рефинансиране на вече направени подобни разходи – до 30% от общите разходи по проекта.

**ВАЖНО:** Данък добавена стойност на горепосочените разходи е допустим, само в случаите на кандидати, които нямат регистрация по ДДС, съгласно Закона за данък върху добавената стойност.

Не се отпуска безвъзмездна финансова помощ (грант) за разходите за оборотни средства и разходите за покриване на ДДС. При поискване от страна на кандидата Банката може да предостави отделен кредитен продукт (банков заем) на кандидата за покриване на разходи за оборотни средства и разходи за ДДС в максимален размер до 30% от стойността на проекта.

**2.3.1.Условия за допустимост на разходите**

За да бъдат допустими разходите трябва да отговарят на следните условия:

* Да са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства.
* Да бъдат извършени след датата на подписване на договор за предоставяне на финансови средства от Банката.
* Самоучастието на кандидата, в размер на 10% от стойността на проекта, е допустим разход и се удостоверява преди датата на подписване на договор за предоставяне на финансови средства от Партниращата Банка;
* Да са отразени в счетоводната документация чрез отделни счетоводни аналитични сметки.
* Да могат да се установят и проверят, да бъдат подкрепени от оригинални разходооправдателни документи.
* Да са за реално доставени продукти и извършени услуги.

**2.3.2. Недопустими разходи по процедурата**

* разходи за дейности, свързани с реализирането на инвестиции, чието изпълнение е стартирало преди подаването на проектното предложение, с изключение на разходите за Строителни и архитектурни проекти, КСС и закупуване на земя, свързани с изпълнението на проекта и извършени през настоящата счетоводна година (2019);
* разходи за дейности, които вече са финансирани от други източници;
* разходи за придобиване на дълготрайни нематериални активи, вкл. недвижими имоти и земеделска земя, които не са свързани с и необходими за изпълнението на проекта;
* разходи за застраховки;
* разходи за банкови такси и комисионни;
* непреки разходи (административни разходи, режийни и др.);
* разходи за данъци, включително възстановим ДДС;
* разходи за човешки ресурси;
* разходи за командировки на персонала на бенефициента;

**2.4. Продължителност на дейностите по проекта**

Продължителността на инвестиционните дейности по всеки един проект не следва да надвишава 24 месеца, считано от датата на влизане в сила на договора за банково финансиране.

**Важно: Проектните дейности чрез осъществяване на инвестиции в ДМА, ДНА и СМР се считат за изпълнени когато е Подписан приемо-предавателен протокол за Доставка на закупените ДМА и ДНА и е Подписан приемо-предавателен протокол за извършените СМР.**

1. **ХОРИЗОНТАЛНИ ПОЛИТИКИ**

По настоящата процедура следва да е налице съответствие на проектните предложения със следните принципи на хоризонталните политики на Република България:

− насърчаване на равенството между мъжете и жените и на недискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

В този контекст, настоящата процедура е отворена за всички кандидати, които отговарят на условията, посочени в т. 2.1. от Условията, независимо от техния пол, етническа принадлежност или вид увреждане.

− устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.

1. **РЕД ЗА ОЦЕНЯВАНЕ НА ПРОЕКТНИТЕ ПРЕДЛОЖЕНИЯ:**

Подборът на проектни предложения по настоящата процедура ще се основава на принципа на финансиране, основано на нуждите и в съответствие с основните предизвикателства пред бизнеса и община Крумовград, посочени в Документите за създаване на Фонда за подпомагане на ММСП.

Всички проектни предложения, подадени в срок, се оценяват в съответствие с Критериите и методологията за оценка на проектните предложения по процедурата, описани в *Приложение Ж.*

Оценката на проектните предложения включва:

* Административна и Техническа оценка – Консултантът по програмата извършва: проверка на подадената документация за съответствието на кандидата и проекта съгласно изискванията по процедурата; Оценка на подадените бизнес планове и Приоритизация на проектите (Окончателна оценка). Консултантът по програмата издава Писмено становище, потвърждаващо съответствие с техническите изисквания относно допустимостта на проектите по процедурата и съответствие с приложимите по процедурата правила за избор на изпълнители на дейностите по проекта.
* Финансова оценка на проектите - Банката партньор извършва Оценка на кредитоспособността на кандидата и издава документ за одобрения и отпуснат финансов ресурс. Банката партньор издава Писмено становище по процедурата за осигурени финансови средства за изпълнението на проекта.
* Окончателна оценка – Управителният съвет на Фонда извършва окончателна оценка на кандидатите и одобрява/отхвърля финансирането на проектите.

По време на оценката Консултантът по програмата се ръководи от следните принципи:

* добро финансово управление;
* публичност и прозрачност;
* свободна и лоялна конкуренция - оценяването на проектите се осъществява при липса на конфликт на интереси и равно третиране на всички кандидати;
* равнопоставеност и недопускане на дискриминация - еднакво прилагане на правилата спрямо всички кандидати;
* забрана за двойно финансиране - безвъзмездната финансова помощ (грант) не може да бъде предоставяна за финансиране на разходи, които вече са финансирани със средства от Европейски фондове или чрез други инструменти на ЕС, както и с други публични средства - по време на процедурата по оценка се извършва проверка за липса на двойно финансиране на проектите;
* съобразяване с прага на допустимите разходи.

1. **СПИСЪК НА ДОКУМЕНТИТЕ, КОИТО СЕ ПОДАВАТ НА ЕТАП КАНДИДАТСТВАНЕ**
   1. Заявление за участие в процедурата - Приложение А;
   2. Бизнес план по образец на хартиен и електронен носител-Приложение Б;
   3. Финансови прогнози на хартиен и електронен носител (попълнен по образец във формат Excel) Приложение В;
   4. Декларация на кандидата- Приложение Г;
   5. Справка за съществуващия и нает персонал- Приложение Д;
   6. Три съпоставими независими предложения за всяка отделна инвестиция в активи и СМР:

* оферти и/или
* извлечение от каталог на производител/доставчик/строител и/или
* проучване в интернет (разпечатки от официални интернет страници на производители/доставчици);

или комбинация от посочените, съдържащи цена, характеристика/функционалност/описание.

**Важно**: Офертите трябва да съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС. В случаите на инвестиции за строително-монтажни работи се прилагат и количествено-стойностни сметки.

* 1. Решение на кандидата за избор на доставчик/изпълнител, когато избраната оферта не е с най-ниска цена - и писмена обосновка за мотивите, обусловили избора;
  2. Счетоводен баланс и Отчет за приходите и разходите[[1]](#footnote-1) за 2017 и 2018 год. - *За кандидати, които към момента на кандидатстване извършват дейност.*
  3. Справка от НАП за актуалното състояние на регистрираните, прекратени и заличени трудови договори към момента на кандидатстване - *За кандидати, които към момента на кандидатстване извършват дейност*

1. **НАЧИН И АДРЕС ЗА ПОДАВАНЕ НА ПРОЕКТНИТЕ ПРЕДЛОЖЕНИЯ**

Проектните предложения, заедно с всички описани по-горе придружителни документи, трябва да бъдат подадени на ръка в запечатан плик на адрес: гр. Крумовград, ул. Съединение № 11, Информационен център на ДМПК

**ВАЖНО:** Преди окончателно подаване на проектните предложения е препоръчително кандидатите да извършат предварителна консултация с Банката-партньор и Консултанта по програмата за определяне на финансовия компонент на проекта. По този начин се избягва риска от включване на разходи в проекта, които или са недопустими или няма да бъдат финансирани от банката, което ще доведе до промяна на проекта като цяло.

Проектни предложения, представени по друг начин (напр. по факс или ел.поща), няма да бъдат разглеждани.

Всички документи следва да бъдат представени в 1 оригинал.Придружителните документи следва да бъдат подредени в последователността, указана в приложения списък за проверка.

Бизнес план и Финансовите прогнози трябва да бъдат представени и на електронен носител. Електронното копие не трябва да бъде сканирано. Електронният и хартиеният носител на Бизнес план и Финансовите прогнози трябва да бъдат изцяло идентични.

Върху външния плик трябва да бъде отбелязан следният текст:

* Име, БУЛСТАТ/ЕИК, адрес, телефон, факс и електронна поща на кандидата
* За участие в процедура за подбор на проекти ФММСП-001-2019

**Кандидатите трябва да се уверят, че проектните предложения са напълно окомплектовани и отговарят на изискванията на настоящите Насоки за кандидатстване**.

При подаване на проектните предложения и получаването им от Консултанта по програмата проектните предложения се записват в регистър за Получени проекти по процедурата.

При приемане на проектното предложение върху плика се отбелязва регистрационния му номер и се издава разписка за получаването му.

Консултантът по програмата извършва Предварителна проверка при приемането на проекта, като тя представлява проверка за наличието на документите, изброени в т. 5. от настоящите Насоки, броя на приложените оригинали и копия, наличието на електронно копие и спазването на изискуемата форма за представяне на документите.

В случай че при предварителната проверка се установи липсата на изискуем документ или наличието на документ, подаден във форма, различна от изискуемата, лицето-приносител на проектното предложение може да подаде проекта след отстраняване на установените пропуски.

За предварителната проверка се съставя Контролен лист *Приложение Е,* който се изготвя в два еднообразни екземпляра. Единият екземпляр от контролния лист се предоставя на лицето - приносител на проектното предложение. На двата екземпляра на контролния лист се поставя дата, име и подпис на лицето, извършило проверката и на лицето - приносител на проектното предложение. Когато след извършване на предварителната проверка лицето - приносител желае да подаде проектното предложение, в плика се поставя попълнения контролен лист за извършената проверка и пликът се запечатва.

Кандидатите следва да имат предвид, че предварителната проверка не включва проверка относно съдържанието на изискуемите документи и не обвързва Консултантът по проекта при извършване на оценката за качеството на проектното предложение.

1. **ИНДИКАТИВЕН ПЛАН-ГРАФИК ЗА ИЗПЪЛНЕНИЕ НА ПРОЦЕДУРАТА**

**16.08.2019** – Стартира приемането на проектни предложения по процедурата;

**01.09.2019** – Стартира Оценка на проектните предложения по реда на тяхното постъпване;

**16.09.2019г. -** Краен срок за подаване на проектни предложения;

1. Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). [↑](#footnote-ref-1)